	


[image: image1.jpg]REPUBLIKA SLOVENIJA
VLADA REPUBLIKE SLOVENIJE



Gregorčičeva 20–25, Sl-1001 Ljubljana
T: +386 1 478 1000


F: +386 1 478 1607


E: gp.gs@gov.si


http://www.vlada.si/


Na podlagi 23. člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18 in 195/20 – odl. US) in 28. člena Uredbe o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) Vlada Republike Slovenije izdaja
U R E D B O

o spremembah in dopolnitvah Uredbe o metodologiji za pripravo in obravnavo investicijske dokumentacije na obrambnem področju 

1. člen

V Uredbi o metodologiji za pripravo in obravnavo investicijske dokumentacije na obrambnem področju (Uradni list RS, št. 105/11) se v 1. členu v četrtem odstavku besedilo »Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06 in 54/10)« nadomesti z besedilom »uredba, ki določa enotno metodologijo za pripravo in obravnavo investicijske dokumentacije na področju javnih financ (v nadaljnjem besedilu: Uredba o enotni metodologiji za pripravo in obravnavo investicijske dokumentacije na področju javnih financ)«.
2. člen

V 2. členu se v prvem odstavku 11. točka črta. Dosedanje 12. do 24. točka postanejo 
11. do 23. točka.

3. člen

V 5. členu se v 2. točki tretja alineja spremeni tako, da se glasi:

»(
za presojo izvedljivosti ciljev investicije se pričakovani učinki za obrambni projekt predstavijo najmanj s primerjavami stroškov in koristi v pogojih »z« investicijo (scenarij upošteva obravnavano varianto) ter izhodiščnega scenarija »brez« investicije oziroma minimalne alternative z upoštevanjem delnih izboljšav.«.

4. člen

V 9. členu se v tretjem odstavku 4. točka spremeni tako, da se glasi:

»4.
predstavitev variant;«.

V četrtem odstavku se druga alineja spremeni tako, da se glasi:

»(
obravnavo variant na način iz drugega odstavka 10. člena te uredbe in predstavitev optimalne variante, ki temelji na dokumentaciji iz 11. člena te uredbe;«.

5. člen

V 10. členu se drugi odstavek spremeni tako, da se glasi:

»(2) V predinvesticijski zasnovi so obravnavane vse variante, za katere je verjetno, da bi taktično, tehnično, tehnološko, časovno, ekonomsko in finančno izpolnile cilje, zapisane v dokumentu identifikacije investicijskega projekta, in so predstavljene s projekcijami v scenarijih »z« investicijo ter projekcijami za minimalno alternativo oziroma scenarijem »brez« investicije. Pri tem se v analizi izvedljivosti upoštevajo taktične, tehnične, tehnološke, časovne, finančne in druge omejitve in ugotovijo rezultati posameznih variant ter opredeli predlog optimalne variante.«.

V petem odstavku se v 1. točki beseda »in« nadomesti z vejico, za besedilom »izdelovalca dokumentacije« pa se doda besedilo »ter strokovnih uslužbencev oziroma služb, odgovornih za pripravo in nadzor nad pripravo ustrezne investicijske ter projektne, tehnične, tehnološke, taktične in druge dokumentacije«.

6. točka se spremeni tako, da se glasi: 

»6.
raziskavo, povpraševanje na trgu in analizo raziskave trga;«.

6. člen

V 11. členu se v četrtem odstavku v 2. točki za prvo alinejo doda nova druga alineja, ki se glasi: 

»(
spisek strokovnih podlag;«.

Dosedanje druga do peta alineja postanejo tretja do šesta alineja.

5. točka se spremeni tako, da se glasi:

»5.
analizo zaposlenih za scenarij »z« investicijo glede na scenarij »brez« investicije oziroma minimalno alternativo;«.

7. člen

V 18. členu se za drugim odstavkom doda nov, tretji odstavek, ki se glasi: 

»(3) Pri strokovnem ocenjevanju ne smejo sodelovati osebe, ki so pripravljale obravnavano investicijsko dokumentacijo, in druge osebe, pri katerih bi lahko prišlo do konflikta interesov.«.

8. člen

19. člen se spremeni tako, da se glasi:

»19. člen

(strokovni svet)

Minister lahko za ključne investicije na obrambnem področju nad vrednostjo 2.500.000 eurov imenuje strokovni svet, ki presoja upravičenost in spremlja ter usklajuje izvedbo ključnih investicij na obrambnem področju.«.

PREHODNA IN KONČNA DOLOČBA

9. člen

(dokončanje postopkov)

Postopki, ki so se začeli pred uveljavitvijo te uredbe, se vodijo in dokončajo na podlagi Uredbe o metodologiji za pripravo in obravnavo investicijske dokumentacije na obrambnem področju (Uradni list RS, št. 105/11).

10. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 00718-3/2021
Ljubljana, dne 8. aprila 2021

EVA 2021-1911-0007
Vlada Republike Slovenije

Janez Janša

predsednik
3

